3.1.4. Заключение относно вероятността от продължаване на дъмпинга
 (50)
 Оценката на гореспоменатите фактори показва, че износителите, засегнати от преразглеждането, са продължили да изнасят в Съюза твърде големи количества от разглеждания продукт на дъмпингови цени. Китайският износ за други трети държави също се осъществява на дъмпингови цени. Следователно, поради големия свободно достъпен капацитет на китайските износители, липсата на други значими пазари за този капацитет и привлекателността на пазара на Съюза, има стимул за китайските производители износители да насочат дори по-големи обеми на дъмпингови цени към пазара на Съюза, ако мерките бъдат отменени.
 (51)
 След разглеждане на данните и информацията по-горе се стигна до заключението, че има вероятност дъмпингът от КНР да продължи, ако се допусне срокът на действие на мерките да изтече.
 3.2. Индонезия
 3.2.1. Предварителни бележки
 (52)
 След започване на процедурата един от индонезийските производители износители заяви интерес. Беше представен непълен отговор на въпросника, след което Комисията поиска от дружеството да попълни въпросника като част от процедурата. Не беше получен отговор на това искане и следователно нито един от известните индонезийски производители износители не може да бъде считан за оказващ съдействие.
 (53)
 С оглед на гореизложеното и в съответствие с член 18 от основния регламент информацията за цените на вътрешния пазар, експортните цени за други държави, производството и капацитета на Индонезия по отношение на неоказващите съдействие индонезийски производители износители се основава на наличните данни, включително искането и публично достъпната информация.
 3.2.2. Дъмпинг по време на разследвания период в рамките на преразглеждането
 3.2.2.1. Нормална стойност
 (54)
 При липсата на съдействие от страна на Индонезия беше използвана нейната нормална стойност, както е посочена в искането, тъй като нямаше друга налична информация в досието. В искането нормалната стойност на Индонезия беше конструирана чрез използване на структурата на разходите на производителя от Съюза и коригиране на всеки от елементите на разходите до индонезийските нива. Елементите на разходите са суровини, персонал, енергия и вода, поддръжка, амортизационни и административни разходи. Направените в искането корекции бяха счетени за разумни. При липсата на друга налична информация, информацията в искането се счита за най-добрата приблизителна оценка на нормалната стойност на Индонезия.
 3.2.2.2. Експортна цена
 (55)
 При липсата на съдействие от страна на индонезийския производител износител се наложи да се използва друга налична информация за определяне на експортните цени. През разследвания период в рамките на преразглеждането вносът от Индонезия за Съюза беше почти преустановен. Вносът, установен по време на разследвания период в рамките на преразглеждането, е бил незначителен (около 19 тона) и поради това не беше възможно да се използват статистическите данни за вноса за Съюза по член 14, параграф 6. Вместо това за определяне на експортните цени бяха използвани статистическите данни за износа от Индонезия. Бяха идентифицирани дванадесет дестинации за износ. Средната експортна цена за всички трети държави беше използвана като референтна стойност за експортната цена за Съюза, в случай че мерките бъдат отменени.
 3.2.2.3. Сравнение
 (56)
 Комисията сравни нормалната стойност и експортната цена на индонезийския износител на базата на цената франко завода.
 (57)
 Когато бе обосновано от необходимостта да се гарантира обективно сравнение, Комисията коригира нормалната стойност и/или